

PRAVILA PONAŠANJA UČENIKA

( Informacije za roditelje učenika)

Želja nam je da se školovanje Vaše djece odvija na obostranu korist i zadovoljstvo. Stoga ističemo najvažnija Pravila ponašanja koja su detaljnije definirana različitim aktima Škole za umjetnost, dizajn, grafiku i odjeću Zabok s kojima su vas razrednici upoznali na roditeljskim sastancima, a Vas molimo da svoje dijete - našeg učenika uputite na važnost poštivanja tih pravila.

U sinergiji s Vama roditeljima, rukovodstvom škole, nastavnim osobljem i ostalim zaposlenicima Škole, vjerujemo da možemo pridržavanjem ovih osnovnih pravila, zajedno pridonijeti stvaranju pozitivnog ozračja u našoj školi u kojoj će se svi učenici i nastavnici osjećati sigurno i ugodno.

* Štititi ugled škole kao odgojno - obrazovne ustanove.
* Poštivati druge učenike, nastavnike i ostale djelatnike škole.
* Pridržavati se Protokola o kontroli ulaska i izlaska u školskim ustanovama.
* Sukladno protokolu o zbrinjavanju učenika ukoliko se učenik iz bilo kojih razloga ne osjeća dobro i ne može nazočiti na nastavi, dužan je o tome obavijestiti predmetnog nastavnika, razrednika, dežurnog nastavnika, voditelja smjene ili stručne suradnice koji će kontaktirati roditelje i postupiti sukladno zajedničkom dogovoru.
* Vrijeme početka i završetka nastave prilagođeno je prijevozu i nisu opravdana kašnjenja na nastavu radi prijevoza.
* Na nastavu se dolazi 5 do 10 minuta prije početka nastavnog procesa (osim ako postoji dozvola razrednika radi prijevoza). Neopravdani izostanak ili neopravdano kašnjenje učenika razrednik evidentira kao neopravdani sat.
* Ukoliko postoji razlog koji učeniku onemogućava pravovremeni dolazak na nastavu roditelji trebaju Nastavničkom vijeću škole dostaviti molbu i priložiti dokumentaciju kojom dokazuju  opravdanost molbe. Kao opravdani razlog smatra se neorganizirani javni prijevoz, čekanja dulja od 90 minuta te potreba korištenja više od dva prijevozna sredstva. Rok za podnošenje molbe je 30. rujna 2025. g..
* Skrećemo pažnju roditeljima da je potrebno pratiti redovitost dolaska djeteta u školu i sudjelovanje u nastavi te o eventualnim uočenim problemima pravovremeno kontaktirati razrednika ili stručne suradnike.
* U prostorijama škole, u sjenicama iza škole, ispred ulaza u školu te na ostalim vanjskim prostorima škole, strogo je zabranjeno pušenje i konzumiranje nedozvoljenih sredstava.
* Tijekom nastave (osim ako je korištenje mobitela u funkciji nastave uz suglasnost nastavnika) učenici trebaju isključiti mobitele i na traženje profesora odložiti mobitele u za to određene kutije.
* U školu učenici trebaju doći primjereno odjeveni sukladno Kućnom redu, a na eventualno upozorenje o neprimjerenom oblačenju, s poštovanjem se odnositi prema nastavnicima i ostalom zaposlenom osoblju.
* Učenici se trebaju ponašati u skladu dobrog gospodara, dužni su čuvati školski inventar, opremu škole i sve izložene radove učenika u prostoru škole.
* Svaku nenamjernu ili namjernu štetu učenik je dužan prijaviti nastavnicima ili u tajništvu škole, a za namjernu štetu učenik i roditelj snose materijalnu odgovornost.
* Snimanje, fotografiranje te dijeljenje bilo kakvih zlonamjernih i neprimjerenih sadržaja koji bi štetili školi, učenicima ili zaposlenicima škole strogo je zabranjeno.
* Samo uz dozvolu i u koordinaciji nastavnika kao dio nastavnog procesa, dopušteno je snimanje, fotografiranje i dijeljenje sadržaja vezanih za školu.
* Učenici se upozoravaju da ne nose u školu vrijedne predmete ili novac jer škola ne može istraživati i odgovarati za slučajeve otuđenja.
* Učenici koji odlaze na nastavu na drugu lokaciju škole (Regeneracija, Sportska dvorana) obavezno nose papuče, a obuću u kojoj dolaze odlažu u ormariće ispred školskog prostora.
* Nepridržavanje ovih pravila za posljedicu ima upozorenje, izricanje pedagoških mjera ili sniženu ocjenu vladanja te je nužno djeci ukazati na ozbiljnost ovih dogovorenih pravila ponašanja.

Ravnateljica:

Božica Šarić